送朱典卿履常參學
作者：王邁
朝代：宋

paragraphs: 文章久矣乏正氣，作者付誰傳位置。
天庠晚乃得朱君，鐘呂一鳴康瓠棄。
君看今歲大廷魁，一種風骨何尪羸。
吾曹此名未立耳，立則萬口須銜枚。
君今乘槎問星漢，名已籍仙政何患。
蠶繭工夫何足籌，龍墀勳業須早辦。
作詩贈君當馬鞭，梅花送春入冷邊。
與君同舍我無緣，天其或者須同年。